CELEX: C2005/019/11
Language: sk
Date: 2005-01-22 00:00:00
Title: Rozsudok Súdneho dvora (šiesta komora) z 28. októbra 2004 vo veci C-16/04: Komisia Európskych spoločenstiev proti Spolkovej republike Nemecko (Nesplnenie povinnosti členským štátom — Smernica 89/654/EHS — Ochrana pracovníkov — Bezpečnosť a ochrana zdravia pracovníkov na pracoviskách — Núdzové východy, okná a strešné okná — Neprebratie)

22.1.2005   
            
            
               SK
            
            
               Úradný vestník Európskej únie
            
            
               C 19/6
            
         
      ROZSUDOK SÚDNEHO DVORA
   
   (šiesta komora)
   z 28. októbra 2004
   vo veci C-16/04: Komisia Európskych spoločenstiev proti Spolkovej republike Nemecko (1)
   
   (Nesplnenie povinnosti členským štátom - Smernica 89/654/EHS - Ochrana pracovníkov - Bezpečnosť a ochrana zdravia pracovníkov na pracoviskách - Núdzové východy, okná a strešné okná - Neprebratie)
   (2005/C 19/11)
   Jazyk konania: nemčina
   Vo veci C-16/04, Komisia Európskych spoločenstiev, (splnomocnení zástupcovia: H. Kreppel a D. Martin) proti Spolkovej republike Nemecko (splnomocnení zástupcovia: C.-D. Quassowski a M. Lumma), predmetom ktorej je žaloba o nesplnenie povinnosti podľa článku 226 ES, podaná 20. januára 2004, Súdny dvor (šiesta komora) v zložení: predseda komory A. Borg Barthet (spravodajca), sudcovia J.-P. Puissochet a J. Malenovský, generálny advokát: L. A. Geelhoed, tajomník: R. Grass, vyhlásil dňa 28. októbra 2004 rozsudok, ktorého výrok znie:
   
               1.
            
            
               Spolková republika Nemecko si tým, že neprijala zákony, iné právne predpisy a správne opatrenia potrebné na dosiahnutie úplného súladu so smernicou Rady 89/654/EHS z 30. novembra 1989 o minimálnych požiadavkách na bezpečnosť a ochranu zdravia na pracovisku (prvá samostatná smernica v zmysle článku 16 ods. 1 smernice 89/391/EHS), nesplnila povinnosti, ktoré jej vyplývajú z tejto smernice.
            
         
               2.
            
            
               Spolková republika Nemecko je povinná nahradiť trovy konania.
            
         
      (1)  Ú. v. EÚ C 59 zo 6.3.2004